Κ.Π. Καβάφης, Όσο μπορείς

ΤΙΤΛΟΣ: Αρχικά, φαίνεται αινιγματικός. Στην πραγματικότητα, αποτελεί προβολή του πιο ουσιώδους μέρους της ηθικής προτροπής του: ο καθένας, στον βαθμό που μπορεί, πρέπει να επιδιώξει την κατάκτηση της αξιοπρέπειας και του αυτοσεβασμού

ΠΕΡΙΕΧΟΜΕΝΟ: Αρχικά, υπάρχει η παραδοχή ότι η ζωή είναι συχνά ένας συμβιβασμός ανάμεσα σε αυτά που επιθυμούμε και σε εκείνα που η ζωή μας επιτρέπει να πραγματοποιήσουμε (στ.1). Αυτό είναι λογικό και αναμενόμενο. Το πραγματικά ουσιώδες δεν είναι τόσο η εκπλήρωση των επιθυμιών μας, όσο οι επιλογές ζωής που κάνουμε.

Η υπερβολική κοινωνικότητα, η επιφανειακότητα των σχέσεων, η διαρκής αναζήτηση του «φαίνεσθαι», οδηγούν τον άνθρωπο στην απώλεια του ουσιαστικότερου στοιχείου της ύπαρξής του, που είναι η εσωτερική αξιοπρέπεια. Αυτή, είναι αποτέλεσμα του μέτρου, της πνευματικότητας, του υπαρξιακού στοχασμού. Αντίθετα, η επιδίωξη της «εξωτερικότητας» συνδυάζεται από τον ποιητή με την συμβατικότητα και την ρηχότητα των σχέσεων («καθημερινή ανοησία»), την υποκρισία, την προσποιητή ευγένεια, τη ματαιοδοξία και, τελικά, τον οδηγεί στον εξευτελισμό.

Γενικά, το ποίημα είναι μια διδαχή πάνω σε μια διαχρονική αλήθεια. Ο ποιητής δεν ασχολείται με καθημερινά, «μικρά» θέματα αλλά δημιουργεί υπαρξιακή, «παγκόσμια ποίηση», δηλ .ποίηση πάνω σε διαχρονικά θέματα και διαχρονικές ηθικές αξίες

ΓΛΩΣΣΑ: νεοελληνική κοινή

ΥΦΟΣ: χαμηλόφωνο, παραινετικό, διδακτικό, πεζολογικό. Χαρακτηριστικό ότι ο ποιητής απευθύνεται άμεσα στον αναγνώστη (σε β΄πρόσωπο – διδακτισμός )

ΕΚΦΡ. ΜΕΣΑ: Λείπουν επίθετα, μεταφορές – παρομοιώσεις και άλλα εκφραστικά μέσα. Το ύφος είναι, ηθελημένα «αστόλιστο», πεζολογικό, «αντιλυρικό»

ΣΤΙΧΟΥΡΓΙΚΗ: ιαμβικός στίχος, χωρίς ομοιοκαταληξία